Az USA génmódosított gabonájának terméshozama elmarad a nyugateurópai, hagyományos gabonáé mögött « Független.hu
« Milyen tágas a széke, mekkora az íróasztala?
A túlzott kólaivás veszélyes »
Az USA génmódosított gabonájának terméshozama elmarad a nyugateurópai, hagyományos gabonáé mögött
Posted by Suggestor - 2013. június 26. szerda
A University of Canterbury professzora, Jack Heinemann és csapata elemezték Észak-Amerika és Nyugat-Európa terméseredményeit az utóbbi ötven évre visszamenőleg. Alkalmas a két régió az összevetésre, mert hasonló a földrajzi szélességi elhelyezkedése, hasonló terményeket termesztenek, adott a biotechnológia, a gépesítés, a jól képzett gazdák.
Mégis, azt találták a kutatók, hogy Észak-Amerikában a biotechnológia az alapvető termények hozamát csökkentette, a felhasznált gyomirtó- és rovarirtó-szer mennyiségét megnövelte – Nyugat-Európához képest.
“Megállapítottuk, hogy a nem-génmódosított vetőmag és a föld megművelésének technikája Nyugat-Európában gyorsabban növelte a kukorica terméshozamát, mint a génmódosított ‘csomag’, amit az USA választott.”
“Kutatásunk kimutatta, hogy a canola (olajrepce) hozama is gyorsabban nőtt Európában – génmódosítás nélkül -, mint a Kanada által választott GM-csomag, csökkent Európában a kémiai gyomirtó-szer, és még annál is nagyobb mértékben csökkent a rovarirtó-szer használata, anélkül, hogy a terméshozamból lejjebb kellett volna adnunk, míg az USA-ban a gyomirtó-szert egyre nagyobb mértékben használták a GM-vetőmagokkal együtt.”
“Európa megtanulta, hogyan termeljen több élelmet egy hektáron, miközben kevesebb kemikáliát alkalmaz a folyamatban. Az amerikaiak, akik a biotechnológiát választották, elmaradnak Európa mögött produktivitásban és fenntarthatóságban.”
“A kérdés az, vajon Új-Zélandnak az USA-t kell-e követnie, és alkalmazni a biotechnológiát, a génmódosított vetőmaggal, vagy inkább Európa jól teljesítő mezőgazdaságát?”
“Megállapítottuk, hogy az USA-ban a nem-génmódosított búza hozama is elmarad Európa terméseredménye mögött, ami demonstrálja, hogy a biotechnológia, Amerika választása, megmutatkozik mind a GM, mind a nem-GM terméseredményeken.”
“A mezőgazdaság számára nem közömbös a törvényi szabályozó (ösztönző) és a kereskedelmi ösztönző rendszer: támogatások, adó-ösztönzők, kereskedelmi szabályzók. Az ösztönzők Észak-Amerikában a GM-vetőmagok és művelési rendszerek alkalmazásához vezetik a farmereket, és ezek elmaradnak az európai ösztönzési rendszerben hozott eredménytől.”
“A terméshozam éves variabilitásának csökkenéséből arra lehet következtetni, hogy Európa a vetőmag és a művelési technológia kitűnő kombinációjával rendelkezik, így jobban képes kivédeni az időjárás szeszélyeit. Ez utóbbi azért fontos, mert a terméseredmény éves változásai árspekulációhoz vezetnek, ami százmilliókat fenyeget éhezéssel.”
“Többre van szükségünk, mint mezőgazdaságra, földművelési kultúrára van szükségünk, az élelemtermelés gyakorlatának sokszínűségére, amit nem támogat a GM művelési rendszer, nekünk olyan rendszerekre van szükségünk, amelyek hasznosak, nem csak profittermelők, mint a biotechnológia – olyan rendszerekre van szükségünk, amelyek rugalmas élelemellátást biztosítanak, hogy táplálják a világot” – mondta Heinemann professzor.
A tanulmány az International Journal of Agricultural Sustainability című folyóiratban jelent meg.
Forrás: http://www.comsdev.canterbury.ac.nz/rss/news/?feed=news&articleId=888
This entry was posted on 2013. június 26. szerda - 03:45	and is filed under génmódosítás, politika. Címkézve: Amerika, Európa, mezőgazdaság. You can follow any responses to this entry through the RSS 2.0 feed. You can leave a response, vagy trackback from your own site.